**Chen Chi-mai** (kiin.: 陳其邁; pinyin: *Chén Qímài*, s. 23. joulukuuta 1964) on taiwanilainen lääkäri ja poliitikko, joka on toiminut maansa varapääministerinä ja nyttemmin Kaohsiungin pormestarina. Lisäksi Chen on pitkäaikainen edustaja Taiwanin parlamentissa. Hän edustaa demokraattista edistyspuoluetta.

Tausta ja yksityiselämä
-----------------------

Chen syntyi Keelunging kaupungissa vuonna 1964. Hän on opiskellut lääketiedettä Chungshanin lääketieteellisessä yliopistossa, josta hänellä on kandidaatintutkinto. Hän jatkoi opintojaan Taiwanin kansallisessa yliopistossa, josta hän valmistui maisteriksi pääaineenaan kansanterveystiede.. Lääkärinä Chen on erikoistunut ennaltaehkäisevään terveydenhuoltoon.

Valmistuttuaan Chen työskenteli lääkärinä 1980-luvun lopulla Chan Kenin sairaalassa. Vuonna 1994 hän siirtyi Kaohsiungin lääkäriliiton toiminnanjohtajana. Vuotta myöhemmin hän kuitenkin siirtyi Taiwanin ympäristösuojeluliiton Kaohsiungin paikallisosaston johtoon..

Chenin isä, Chen Che-nan, on myös ollut politiikassa ja toiminut mm. presidentin kansliapäällikkö.

Chen on naimisissa Wu Hongin kanssa. Parilla on kaksi lasta. Koko perhe harrastaa laitesukellusta, ja Chen itse on sertifioitu sukeltaja ja erittäin aktiivinen sukeltajien yhteisötoiminnassa..

Poliittinen ura
---------------

Chen lähti mukaan politiikkaan 1990-luvun lopulla: hän asettui ehdolle vuoden 1996 parlamenttivaaleissa, joissa hän tuli valituksi. Hän uusi paikkansa seuraavissa kaksissa vaaleissa, kunnes Chen nimitettiin Taiwanin parlamentin puhemieheksi vuonna 2004..

Kun Frank Hsieh nimitettiin pääministeriksi tammikuussa 2005, Chen nousi hänen tilalleen Kaohsiungin virkaa tekeväksi pormestariksi. Chen pyysi eroa jo syksyllä kaupungissa alkaneiden mielenosoitusten takia. Mieltään osoittivat thaimaalaiset vierastyöläiset, jotka työskentelivät kaupungin joukkoliikenneyhtiölle. Chenin tilalle nousi Yeh Chu-lan.

Vuonna 2012 Chen asettui jälleen ehdolle parlamenttivaaleissa ja tuli valituksi. Hän toimi virassa vuoteen 2018 asti, jolloin hän asettui ehdolle Kaohsiungin pormestarivaaleissa.. Chen hävisi kuitenkin Kuomintangin Han Kuo-yulle.

### Varapääministeri ja Kaohsiungin pormestari

Vuonna 2019 Chen nimitettiin Taiwanin varapääministeriksi. Hän panosti kaudellaan erityisesti teknologiaan. DPP nimesi Chenin pormestariehdokkaakseen kesäkuussa 2020 tämän erottua varapääministerin virasta. Hänen ehdokkuuttaan tuki mm. varapresidentti William Lai. Elokuussa 2020 Chen valittiin Kaohsiungin pormestariksi saatuaan 70 % annetuista äänistä. Virkaanastujaisissaan Chen sanoi haluavansa mm. puuttua suurkaupungin ilmanlaatuun, laajentaa kaupungin joukkoliikennettä ja kehittää yritystoimintaa vetovoimaisemmaksi.

Lokakuussa 2021 sattuneen Kaohsiungin tuhoisan rakennuspalon, joka vaati 46 ihmisen hengen, seurauksena Chen esitti anteeksipyynnön ja lupasi ottaa kaupungin paloturvallisuuden tarkasteluun.

Marraskuussa 2022 DPP:n hävittyä paikallisvaalit, presidentti Tsai Ing-wen erosi puheenjohtajan toimestaan. Chen valittiin tämän jälkeen DPP:n virkaatekeväksi puheenjohtajaksi.

Lähteet
-------

1. 1 2 3  Chen, Chi-Mai  2010. Legislative Yuan. Viitattu 7.11.2021. (englanniksi)
2. 1 2  高雄市第3屆市長選舉選舉公報 (pdf)  2020. bulletin.cec.gov.tw.  Arkistoitu 2020. Viitattu 7.11.2021. (kiinaksi)
3. 1 2  The New Cabinet *Taiwan Today*.  1.7.2004. Viitattu 7.11.2021. (englanniksi)
4. ↑  Chen Chi-mai's appointment draws mixed reaction *Taipei Times*.  11.2.2007. Viitattu 7.11.2021.
5. ↑  Lawmakers passionate about their hobbies *Taipei Times*.  22.2.2015. Viitattu 7.11.2021.
6. ↑  Chen Chi-mai takes over in Kaohsiung *Taipei Times*.  27.1.2005. Viitattu 7.11.2021.
7. ↑  Replacements brought in for posts vacated after riot *Taipei Times*.  14.9.2005. Viitattu 7.11.2021.
8. ↑  Kaohsiung City Municipal Mayor Election  2018. Central Election Commission.  Arkistoitu 2018. Viitattu 7.11.2021. (englanniksi)
9. ↑  Vice Premier Chen Chi-mai Explains why Taiwan is Becoming an Innovation Hub in Asia *Meet Global*. Viitattu 7.11.2021. (englanniksi)
10. ↑  DPP nominates outgoing vice premier for Kaohsiung mayoral by-election *Focus Taiwan*.  17.6.2020. Viitattu 7.11.2021. (englanniksi)
11. ↑  Taiwan vice president believes Chen Chi-mai deserves credit for pandemic success *Taiwan News*.  15.8.2020. Viitattu 7.11.2021.
12. ↑  Nick Aspinwall: Chen Chi-mai Wins Kaohsiung Mayor By-Election, Leaving Taiwan’s KMT In Turmoil *thediplomat.com*. Viitattu 7.11.2021. (englanniksi)
13. ↑  Chen Chi-mai sworn in as mayor of Taiwan's Kaohsiung *Taiwan News*.  24.8.2020. Viitattu 7.11.2021.
14. ↑  Kaohsiung mayor apologizes for deadly fire *Focus Taiwan*. Viitattu 7.11.2021. (englanniksi)
15. ↑  Kaohsiung Mayor Chen Chi-mai elected acting DPP chairperson *Focus Taiwan*.  30.11.2022. Viitattu 8.5.2023. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Yhdysvallat
* Taiwan

 |

 |